open-index/open-wikipedia-markdown huggingface dataset:
דגל הארגון לשיתוף פעולה אסלאמי

**דגל הארגון לשיתוף פעולה אסלאמי** הוא דגלו הרשמי של הארגון. גרסתו הנוכחית אומצה ב-28 ביוני 2011 במסגרת מפגש שרי החוץ של הארגון בו שונה שמו של הארגון.

## עיצוב וסמליות
הדגל הוא דגל לבן, ובמרכזו סהר ירוק הפונה ימינה. הסהר חובק צורת גלובוס ירוקה שבמרכזה ציור של אבן הכעבה בשחור. המרכיבים בדגל מסמלים את חזון ומשימת הארגון, הדגל הכלכלי והגלובלי שניתן לו.

הסהר והכעבה הם סמלים המייצגים את האסלאם, כאשר הכעבה הממוקמת במרכז הגלובוס בסמל מדגיש את חשיבותה כמרכז העולם האיסלאמי. הסהר הפונה ימינה הוא סמל נפוץ בדגלי העולם האיסלאמי, ומופיע בדגלים של מדינות רבות בו.
הגלובוס מסמל את הגלובליות בארגון, ואת שינוי תפיסתו במהלך 2011 ממייצג את המדינות האיסלאמיות בלבד למייצג את העולם האיסלאמי כולו. צבעי הסמל גם הם מייצגים את האסלאם - ירוק, לבן ושחור, שהם שלושה מתוך ארבעת צבעי הלאומיות הכלל-ערבית. כאשר הלבן מייצג את השלום.

## גרסאות קודמות
עד ל-2011, הארגון כונה ארגון המדינות האסלאמיות, והשתמש בדגל בעל עיצוב שונה. עיצוב הדגל הקודם היה רקע ירוק, במרכזו עיגול לבן ובתוכו סהר אדום פונה כלפי מעלה, חובק את השהאדה, הצהרת האמונה האיסלמית, בכתב שחור. הדגל כלל את ארבעת צבעי הלאומיות הכלל-ערבית, והסמלים המרכזיים בו, סהר והשהאדה, סימלו את מרכזיות האסלאם בארגון.

שינוי העיצוב לגרסתו הנוכחית, הוספת הגלובוס כאלמנט מרכזי בו וצמצום מרכזיות האסלאם לכדי סמל הכעבה בלבד מראה את שינוי כוונותיו של הארגון.

## ראו גם
* צבעי הלאומיות הכלל-ערבית

## הערות שוליים

קטגוריה:אסלאם
הארגון לשיתוף פעולה אסלאמי
הארגון לשיתוף פעולה אסלאמי
קטגוריה:שהאדה
קטגוריה:הארגון לשיתוף פעולה אסלאמי
קרחון נני

**קרחון נני** (באנגלית: **Neny Glacier**) הוא קרחון המצוי בצד הדרום מערבי של מישור המימונט, בצד המערבי של חצי האי האנטארקטי שבאנטארקטיקה.

הקרחון זורם לכיוון צפון מערב, ונשפך אל חלקו הצפוני של פיורד נני.

קרחון זה, כמו גם קרחון גיבס (הזורם לכיוון דרום מזרח), מצויים בשקע שבין פיורד ניני לבין הדום הקרח מרקטור המצוי בצד המזרחי של חצי האי האנטארקטי.

## היסטוריה
### מקור השם

קרחון ניני נקרא על שמו של פיורד ניני הסמוך.

הקרחון שימש את השירות האנטארקטי של ארצות הברית בין השנים 1939–1941, שחבריו השתמשו בקרחון כנתיב מזחלות.

## לקריאה נוספת

• William James Mills, **[https://books.google.co.il/books?id=PYdBH4dOOM4C&pg=PA122&lpg=PA122&dq=%22Neny+Glacier%22&source=bl&ots=heF5CRwunk&sig=ACfU3U0D9Q47gTjSkYEoPd2CdR2DtqJ3YQ&hl=en&sa=X&ved=2ahUKEwjKjYnMqt_kAhXQPOwKHQLvCjAQ6AEwEHoECAcQAQ#v=onepage&q=%22Neny%20Glacier%22&f=false Exploring Polar Frontiers: A Historical Encyclopedia]**, P 122

## קישורים חיצוניים
* קרחון נני באתר הסקר הגאולוגי של ארצות הברית
* קרחון נני באתר הגאזט האנטארקטי המשווה SCAR של ממשלת אוסטרליה

## הערות שוליים

נני
נני
In Your Eyes (שיר של קיילי מינוג)

**In Your Eyes** (בעברית: **בעיניים שלך**) הוא סינגל שהוקלט על ידי הזמרת-יוצרת האוסטרלית קיילי מינוג, מתוך אלבומה השמיני, Fever. השיר יצא לאור ב-18 בפברואר 2002, כסינגל השני מתוך האלבום.

עם יציאתו נכנס השיר אל המקום הראשון במצעד המוזיקה האוסטרלי, והשמיני במצעד הסינגלים הבריטי.

## רקע וכתיבה
השיר נכתב על ידי קיילי מינוג, ריצ'רד סטנארד, ג'וליאן גלאגר ואש האווס והופק על ידי ריצ'רד סטנארד וג'וליאן גלאגר. במצעד סוף השנה של ישראל, אשר עליו היו אחראים גלגלצ, הצליח השיר להגיע אל המקום ה-14.

איגוד תעשיית ההקלטות האוסטרלי העניק לשיר את תואר הזהב, על מכירות של 35,000 עותקים במדינה.

## וידאו קליפ
הווידאו קליפ הנלווה שצולם לשיר הועלה לערוץ ה-Vevo של קיילי מינוג ב-6 באפריל 2010. הקליפ בוים על ידי דון שדפורת', והקונספט של הוא אורות ניאון. לאורכו של הקליפ, ניתן לראות את מינוג כשהיא רוקדת ומסביבה אורות ניאון בצבעים שונים.

נכון לינואר 2023, מונה הצפיות של הקליפ עומד על כ-44 מיליון צפיות.

## מיקומי שיא

## נתוני מכירות

## קישורים חיצוניים

## הערות שוליים

קטגוריה:שירי קיילי מינוג
קטגוריה:שירים באנגלית
קטגוריה:שירים שנכתבו על ידי קיילי מינוג
קטגוריה:וידאו קליפים שבוימו על ידי דון שדפורת'
קטגוריה:שירים על מיניות
קטגוריה:סינגלים שהגיעו למקום הראשון בהונגריה
קטגוריה:סינגלים שהגיעו למקום הראשון ברומניה
קטגוריה:סינגלים שהגיעו למקום הראשון במצעד הסינגלים האוסטרלי
ספרטק נוגינסק (כדורסל נשים)

**ספרטק נוגינסק** (ברוסית: **ЖБК «Спартак» Ногинск**) הוא מועדון כדורסל נשים רוסי מהעיר נוגינסק, שבפרברי מוסקבה שנוסד בשנת 1949.

## היסטוריה
בתקופה הסובייטית שימש כמדור כדורסל הנשים של ספרטק מוסקבה. הקבוצה נהנתה מעידן הזהב שלה בין 1977 ל—1982 כשזכתה בשלושה גביעי רונקטי באליפות ברית המועצות אחת. היא עוד שיחקה בגמר גביע רונקטי בשנת 1983 וסיימה כסגנית אלופת המדינה בשבע הזדמנויות שונות בשנים 1968–1982, שנייה רק לקבוצת דאוגאבה ריגה.

לאחר קריסת ברית המועצות, הועברה הקבוצה ממוסקבה לפודולסק הסמוכה ושינתה את שמה, כשהיא מתמודדת בליגת העל הרוסית החדשה בתור **קונצרן פודולסק**. בעונת 1993 סיימה במקום השלישי באליפות המדינה. בשנת 1997 היא התמקמה בעיר נוגינסק ושינתה את שמה ל**ספרטק אקדמקלוב**, אשר לאחר מכן קוצר לספרטק.

מאז 2009 היא משתתפת קבועה ביורוקאפ של פיב"א.

## תארים
* **גביע רונקטי**
** 1977, 1981, 1982
* **[[אליפות ברית המועצות בכדורסל נשים|אליפות ברית המועצות]]**
** 1978

## קישורים חיצוניים

*  

## הערות שוליים

קטגוריה:ספרטק מוסקבה
קטגוריה:מחוז מוסקבה: ספורט
קטגוריה:קבוצות כדורסל נשים רוסיות
עבד של הזמן

"**עבד של הזמן**" הוא הסינגל הרביעי מתוך אלבום הבכורה של הזמרת-יוצרת הישראלית ריטה, שיצא לאור במאי 1986. את המילים כתבה ריטה; הלחן והעיבוד של רמי קלינשטיין.

ריטה הופיעה לראשונה עם השיר בתוכנית האירוח "סיבה למסיבה" ששודרה בערוץ הראשון.

## מיקומי שיא

## Breaking Those Walls
בשנת 1987 הקליטה ריטה גרסה אנגלית לשיר בשם "Slave of Time" לאלבום הבין-לאומי הראשון שלה בלועזית "Breaking Those Walls".

## קישורים חיצוניים

* 
* 
* ביצוע מוקלט של עבד של הזמן בצירוף מילות השיר באתר הספרייה הלאומית

## הערות שוליים

קטגוריה:שירי ריטה
קטגוריה:שירים בעברית
קטגוריה:שירים שנכתבו על ידי ריטה
קטגוריה:שירים שהולחנו על ידי רמי קלינשטיין
קטגוריה:שירים על זמן
קטגוריה:סינגלים שהגיעו למקום הראשון בישראל
קטגוריה:סינגלים בהוצאת הליקון
סאמי אבו שחאדה

**סאמי אבו שחאדה** (בערבית: **سامي ابو شحادة**; נולד ב־19 בדצמבר 1975) הוא פוליטיקאי ערבי־ישראלי המכהן כיושב ראש מפלגת בל"ד ולשעבר חבר הכנסת מטעמה.

## ביוגרפיה
אבו שחאדה נולד למשפחה ערבית בלוד, למד בתיכון טרה סנטה האיטלקי־נוצרי ביפו. בהמשך למד באוניברסיטת תל אביב לתואר ראשון בהיסטוריה ומדע המדינה, ולתואר שני בהיסטוריה של המזרח התיכון, וחקר את הנושא "יפו כמרכז תרבות בתקופת המנדט הבריטי".

אבו שחאדה חבר באספה השנתית של מדה אל־כרמל – מרכז ערבי למחקר חברתי יישומי, העוסק במחקר ומדיניות על ערביי ישראל, ומותח ביקורת חריפה על מדיניותה של ממשלת ישראל.

## קריירה פוליטית
בבחירות למועצת עיריית תל אביב-יפו ב־2008 התמודד אבו שחאדה במקום השני ברשימת יאפא, שזכתה במושב אחד. הרשימה ההייתה משותפת לבל"ד אותה ייצג אבו שחאדה וחד"ש אותה ייצג עומר סיקסיק. בהתאם להסכם רוטציה החליף ב־2011 את סיסיק כחבר בעיריית תל אביב-יפו. בספטמבר 2012 חתם על הסכם קואליציוני עם ראש העירייה רון חולדאי. לקראת הבחירות באוקטובר 2013, הודיע שותפו לרשימה מטעם מפלגת חד"ש, עומר סיקסיק, על תמיכתו ברשימת עיר לכולנו, ולבסוף לא עברה רשימת יאפא את אחוז החסימה.

בבחירות לכנסת ה־22 ב־2019 הוצב במקום השלישי ברשימת בל"ד, לאחר פרישתו של מאזן גנאים. במסגרת איחוד המפלגות הערביות הוצב במקום ה־13 בסיעת הרשימה המשותפת. הרשימה קיבלה 13 מנדטים והוא נכנס לכנסת.

בבחירות לכנסת ה־23 הוצב במקום השלישי ברשימת בל"ד ובמקום ה־13 בסיעת הרשימה המשותפת. הרשימה קיבלה 15 מנדטים והוא נכנס לכנסת.

בבחירות המקדימות לראשות מפלגת בל"ד שנערכו ב־23 בינואר 2021 הביס אבו שחאדה את היו"ר הקודם, ח"כ מטאנס שחאדה, ונבחר לראשות המפלגה. במסגרת האיחוד בין בל"ד לתע"ל וחד"ש הוצב אבו שחאדה במקום השלישי ברשימה המשותפת.

ב-15 בספטמבר 2022, לקראת הגשת הרשימות לבחירות לכנסת העשרים וחמש ובעקבות מחלוקות על מיקומי הח"כים ברשימה - פרשה בל"ד מהרשימה המשותפת והתמודדה בנפרד מחד"ש-תע"ל. רשימת בל"ד בבחירות לא עברה את אחוז החסימה (קיבלה 2.91% מהקולות) ושחאדה נותר מחוץ לכנסת.

200px|ממוזער|אבו שחאדה מתראיין ברדיו 103fm

## עמדותיו
השקפתו של אבו שחאדה לגבי פתרון הסכסוך הישראלי-פלסטיני, אותה הוא ביטא בראיון אצל ינון מגל ובן כספית, היא שיש להקים שתי מדינות: מדינה אחת לפלסטינים הקרויה בשם "פלסטין", ולצידה מדינת כל אזרחיה, בעלת שוויון זכויות מלא ליהודים ולערבים.

אבו שחאדה טוען כי מדינת ישראל מנהלת משטר אפרטהייד, ומבצעת פשעים נגד האנושות. בנוסף, לדעתו צה"ל הוא "צבא כיבוש" וכי "יש חיילים רוצחים בצבא".

## חיים אישיים
אבו שחאדה הוא כבד ראייה ונשוי לאיחסאן סרי, בוגרת בית הספר הצרפתי־נוצרי קולג' דה פרר ואוניברסיטת תל אביב, ויועצת חינוכית. השניים מתגוררים ביפו ולהם שני ילדים.

## קישורים חיצוניים

* 
* 

## הערות שוליים

קטגוריה:חברי הכנסת העשרים ושתיים
קטגוריה:חברי הכנסת העשרים ושלוש
קטגוריה:חברי הכנסת העשרים וארבע
קטגוריה:חברי הכנסת מטעם בל"ד
קטגוריה:ראשי מפלגת בל"ד
קטגוריה:חברי הכנסת מטעם הרשימה המשותפת
קטגוריה:בוגרי אוניברסיטת תל אביב
קטגוריה:יפו: אישים
קטגוריה:חברי מועצת העיר תל אביב-יפו
קטגוריה:חברי כנסת ערבים
קטגוריה:ישראלים שנולדו ב-1975
מרשל אוויר

**מרשל אוויר** (באנגלית: **Air Marshal**; בקיצור: **Air Mshl** או **AM**; סימול נאט"ו: **OF-8**) היא דרגת הקצונה השלישית הגבוהה ביותר בחיל האוויר המלכותי (RAF). מרשל אוויר היא דרגת שלושה כוכבים והיא מקבילה לדרגת תת-אדמירל בצי המלכותי הבריטי (RN) או לדרגת לוטננט גנרל בצבא הבריטי או בחיל הנחתים המלכותי (RM). דרגה זו נמצאת בשימוש גם בחילות אוויר נוספים אשר קשורים היסטורית לחבר העמים הבריטי. 

דרגת מרשל אוויר ראשי מקבילה לדרגת לוטננט גנרל בכוחות המזוינים של ארצות הברית ובכוחות המזוינים הקנדיים (CAF). 

## הדרגה במדינות שונות

RAAF O9 (OF8) AIRMSHL rank ins.svg|חיל האוויר המלכותי האוסטרלי
RNZAF OF-8.svg|חיל האוויר המלכותי של ניו זילנד
Hellenic Air Force OF-8.svg|חיל האוויר היווני
Pak-air-force-OF-8.svg|חיל האוויר הפקיסטני
15-Namibia Air Force-AIRMSHL.svg|חיל האוויר של נמיביה
Nigeria-AirForce-OF-8.svg|חיל האוויר הניגרי
Brazilian Air Force marshal of the air rank insignia.svg|חיל האוויר הברזילאי
15.Ghana Air Force-LG.svg|חיל האוויר של גאנה


## ראו גם
* מרשל של חיל האוויר המלכותי
* דרגות הכוחות המזוינים הבריטיים

## קישורים חיצוניים

קטגוריה:דרגות צבאיות
קטגוריה:חיל האוויר המלכותי
יחסי בהוטן–ברזיל

[ממוזער|שגרירת בהוטן דומה צ'רינג מגישה [כתב האמנה לנשיא ברזיל מישל טמר, 2018]]
**יחסי בהוטן–ברזיל** הם היחסים הדיפלומטיים הרשמיים שבין **[[בהוטן|ממלכת בהוטן]]** לבין **[[ברזיל|הרפובליקה הפדרלית של ברזיל]]**.

## היסטוריה
בין הרפובליקה הפדרלית של ברזיל לבין ממלכת בהוטן מתקיימים יחסים דיפלומטיים רשמיים. היחסים הדיפלומטיים שבין שתי המדינות כוננו בשנת 2009. שיתוף הפעולה שבין שתי המדינות הוא זניח, מלבד ביקורים דיפלומטיים אחדים מצד ראש ממשלת בהוטן ושרים - ב-2009 לכבוד כינון היחסים, ב-2012 על מנת להשתתף בוועידה שהתקיימה בריו דה ז'ניירו, וב-2018 להשתתפות בפורום המים העולמי.

## נציגויות דיפלומטיות
* בהוטן אינה מיוצגת בברזיל, הן בדרג השגרירות והן בדרג הקונסולרי.
* ברזיל אינה מיוצגת בבהוטן, הן בדרג השגרירות והן בדרג הקונסולרי. ברזיל האמינה את שגרירותה שבניו דלהי, בירת הודו הסמוכה, על בהוטן.

## קישורים חיצוניים

* Reino Do Butao, אתר משרד החוץ של ברזיל

קטגוריה:ערכים ללא קטגוריות פיזיות - יחסי חוץ
סובורוב (סרט)

**סובורוב: ההרפתקה הגדולה** (ברוסית: **Суворов. Великое путешествие**, בעבר נקרא בפשטות "סובורוב", **Суворовъ**) הוא סרט אנימציה רוסי משנת 2022 בדיבובם של קונסטנטין חבנסקי ופיליפ קירקורוב המגולל את קורות חייו של המצביא אלכסנדר סובורוב. הופק על ידי סויוזמולטפילם בסיוע קרן הקולנוע הרוסי.

## מדבבים

## קישורים חיצוניים

* סובורוב באתר kinopoisk.ru

## הערות שוליים

קטגוריה:סרטי הנפשה רוסיים
קטגוריה:סרטי אנימציה ממוחשבת
קטגוריה:סרטי 2019
פיורד נני

**פיורד נני** (באנגלית: **Neny Fjord**) הוא פיורד בחוף המערבי של ארץ גרהאם שבאנטארקטיקה.

אורכו של הפיורד 16 קילומטרים ורוחבו 8 קילומטרים.

הפיורד נמצא בין מצוק רד רוק, ושלוחת רומן פור.

## היסטוריה
### גילוי הפיורד
אזור זה נחקר לראשונה בשנת 1909 על ידי ז'אן-בטיסט שארקו.

המשלחת הבריטית אל ארץ גרהאם ערכה סקירה מפורטת של האזור ומיפתה אותו בשנים 1936–1937.

### מקור השם
שארקו הציע לפיורד את שמו הנוכחי, אולם חשב שמדובר במפרץ וקרא לו "מפרץ נני".

המשלחת הבריטית נתנה את השם לפיורד שבין מצוק רד רוק, ושלוחת רומן פור.

## לקריאה נוספת
• Damien Gildea, **[https://books.google.co.il/books?id=mLHtBgAAQBAJ&pg=PT72&lpg=PT72&dq=%22Neny+Fjord%22&source=bl&ots=8IDq1Ms0Yd&sig=ACfU3U0FjPi_EVA7i6lbZOAhvF7C_qgARg&hl=en&sa=X&ved=2ahUKEwiehub8tt_kAhWDDuwKHTYKDMg4ChDoATAIegQICRAB#v=onepage&q=%22Neny%20Fjord%22&f=false Antarctic Peninsula - Mountaineering in Antarctica: Travel Guide]**

## קישורים חיצוניים
* פיורד נני באתר הסקר הגאולוגי של ארצות הברית
* פיורד נני באתר הגאזט האנטארקטי המשווה SCAR של ממשלת אוסטרליה
* תצלום לוויין של אזור פיורד נני

## הערות שוליים

נני
נני
נני
נבחרת רוסיה ברוגבי

ממוזער|180px
[ממוזער|300px|גאורגיה—רוסיה ([26 במרץ 2007)]]
**נבחרת רוסיה ברוגבי** (ברוסית: **Сборная России по регби**), המכונה " **הדובים"**, מנוהלת על ידי פדרציית הרוגבי הרוסית (RUR). הנבחרת מדורגת במקום 20 בדירוג העולמי. מייצגת את רוסיה בתחרויות בינלאומיות של רוגבי יוניון, בהן גביע העולם ברוגבי.

## היסטוריה
משחק בכורה הראשון שלה כנבחרת רוסיה היה נגד קבוצת הרוגבי הבריטית ה"הברברים" במוסקבה ביוני 1992. רוסיה מדורגת בדרג 2 על ידי איגוד הרוגבי העולמי. התחרות הבינלאומית הסדירה של הנבחרת היא אליפות רוגבי אירופה - המכונה לעיתים שש האומות B. בנוסף, הנבחרת משתתפת בטורנירי קיץ הכוללים את גביע האומות, גביע צ'רצ'יל וטורנירים בינלאומיים אחרים.

רוסיה התמודדה בגביע העולם הראשון שלה (RWC) בניו זילנד בשנת 2011, לאחר שהעפילה לאירופה 2 דרך סיום המקום השני שלה בטורניר ENC בעונת 2009/10. רוסיה שיחקה בדרג ג' וסיימה במקום החמישי וקלעה נקודה אחת. קמפייני ההעפלה הקודמים לא היו מוצלחים. הנבחרת גם ניסתה ללא הצלחה להעפיל לגביעי הרוגבי 1995 ו-1999. הם מתמודדים בגביע העולם ביפן אחרי שהעפילה לאירופה 1 כתוצאה מהדחת ספרד, רומניה ובלגיה.

בפברואר 2021 סיימה את טורניר אליפות אירופה במקום החמישי.

## גביע העולם ברוגבי

## קישורים חיצוניים

* 

* פדרציית הרוגבי של רוסיה - האתר הרשמי 

## הערות שוליים

קטגוריה:נבחרות רוסיה
רוסיה
קטגוריה:רוסיה: רוגבי
מפוטרי קיץ

**מפוטרי קיץ** הם עובדים שפוטרו (או הוצאו לחופשה ללא תשלום) בקיץ לתקופה קצרה וזמנית, לא מתוך כוונה להפסיק כליל את העסקת העובד, אלא רק על רקע צמצום בפעילות מקום העבודה בחודשי הקיץ. התופעה נפוצה לרוב בקרב עובדים חסרי קביעות במערכת החינוך (במקצועות הוראה ובמקצועות אחרים) בתקופת החופש הגדול (יוני, יולי ואוגוסט), ובכך נמנע המעסיק מתשלום שכר בחודשים אלה ותשלום השכר החודשי מוחלף בדמי אבטלה (נמוכים מהשכר הרגיל).

בשירות התעסוקה נקבע נוהל מיוחד לעובדים שפוטרו לתקופת החופש הגדול במערכת החינוך היסודית והתיכונית, משום שעובדים אלה אינם מבקשים עבודה קבועה, אלא עבודה זמנית לתקופת פיטוריהם ממערכת החינוך. נוהל זה מקל (בהשוואה למובטלים אחרים) את דרישות ההתייצבות של עובדים אלו בשירות התעסוקה לפעם אחת בלבד לאחר יום הפיטורים ובתנאי שחל לאחר 20 ביוני ועד לתאריך 31 באוגוסט באותה שנה קלנדרית, אך דורש מהם להיות נכונים לכל עבודה שתוצע להם.

## היקף התופעה בישראל
על פי שירות התעסוקה בין יוני 2019 ועד לסוף אוגוסט 2019 הגיעו ללשכות התעסוקה 20,895 אזרחים שציינו שעבודתם הופסקה, אולם הם צפויים לחזור למקום עבודתם לאחר חופשת הקיץ.
מרבית המפוטרים הן נשים (90%) ומהמגזר החרדי.
המפוטרים מגיעים מתחומים שונים ובראשם בתחום החינוך ובעיקר חינוך לגיל הרך: גננות, סייעות ומטפלות (כ-10,000, מחצית מהמפוטרים). בנוסף פוטרו מורים (כ-3,600) ועובדי ניקיון (1000).

בנוסף חלה עלייה מדי שנה בכמות המפוטרים: בשנת 2017 פוטרו 9,500 עובדים, בשנת 2018 פוטרו כ-12,000 עובדים ובשנת 2019 כאמור כ-20,000 עובדים.

## תוצאות
תופעה זו פוגעת בזכויות העובד משום שהיא מונעת ממנו צבירת ותק בעבודה, ומונעת ממנו שכר בחודשי הקיץ (דמי אבטלה נמוכים מהשכר קודם האבטלה).

חוק פיצויי פיטורים מתחשב בתופעה זו, וקובע שהפסקה בעבודה שאורכה אינו עולה על שישה חודשים אינה פוגעת ברציפות בעבודה לעניין הזכאות לפיצויי פיטורים. לזכויות אחרות התלויות בוותק לא ניתנה הגנה כזו.

## קישורים חיצוניים
*
*
*נוהל מפוטרי קיץ של שירות התעסוקה
*הסבר אודות נוהלי ההתייצבות באתר שירות התעסוקה
*מפוטרי קיץ 2018 באתר שירות התעסוקה
*

## הערות שוליים

קטגוריה:שוק העבודה
קטגוריה:שירות התעסוקה
קטגוריה:זכויות עובדים
עונת 2012/2013 בליגת כדורגל נשים ראשונה

**עונת 2012/2013 ב[[ליגת העל בכדורגל נשים|ליגת כדורגל נשים ראשונה]]** הייתה העונה ה-15 של ליגות כדורגל הנשים בישראל תחת אחריות הההתאחדות לכדורגל בישראל. העונה נפתחה ב-6 בנובמבר 2012 והסתיימה ב-23 באפריל 2013.

הקבוצה שסיימה ראשונה בליגת הנשים השנייה בעונת 2011/2012 והצטרפה לליגת נשים ראשונה לקראת עונה זו הייתה מ.כ. רמת השרון.

הליגה הסדירה כללה 8 קבוצות, ששיחקו ביניהן במשך 2 סיבובים בני 7 מחזורים כל אחד - 14 מחזורים בסך הכל. לאחר מכן פוצלה הליגה לפלייאוף עליון ופלייאוף תחתון (בכל פלייאוף 4 קבוצות ששיחקו ביניהן במשך 2 סיבובים בני 3 משחקים כל אחד) שכוללים תוספת של 6 מחזורים לעונה הסדירה ובסה"כ 20 מחזורים.

בעונה זו אפשרו לכל קבוצה, לראשונה בליגות הנשים, לצרף שתי שחקניות זרות.

אס"א תל אביב, אלופת העונה הקודמת, זכתה באליפות, והצליחה להגן על תוארה בפעם הרביעית ברציפות.

הפועל באר שבע סיימה אחרונה וירדה לליגה השנייה.

בנות סכנין שסיימה במקום השביעי התמודדה במשחק פלייאוף יחיד מול מכבי צור שלום ביאליק שסיימה שנייה בליגה השנייה על הזכות להישאר בליגה הראשונה. סכנין ניצחה 11–0 ונשארה בליגה הבכירה.

## טבלת הליגה בסיום העונה

## מלכת השערים

## ראו גם
* גביע המדינה בכדורגל נשים 2012/2013

## קישורים חיצוניים
* עונת 2013–2012 ליגת נשים ראשונה, באתר ההתאחדות לכדורגל בישראל
* 

קטגוריה:עונות בליגה העליונה בכדורגל נשים בישראל
קטגוריה:תחרויות כדורגל ב-2012
קטגוריה:תחרויות כדורגל ב-2013
קטגוריה:2012 בישראל: כדורגל
קטגוריה:2013 בישראל: כדורגל
Après toi

"**Après toi**" (בעברית: "**אחריך**") היה השיר הזוכה בתחרות האירוויזיון של שנת 1972 שאותו ביצעה בצרפתית הזמרת היוונייה ויקי לאנדרוס כנציגה של לוקסמבורג. את השיר כתב אביה של לאנדרוס בשם העט שלו מריו פאנאס. זו הייתה הפעם השנייה של ויקי לאנדרוס באירוויזיון. באירוויזיון 1967 היא סיימה במקום הרביעי עם השיר "L'amour est bleu" ("האהבה בכחול"), שהיה להיט בינלאומי בביצוע האינסטרומנטלי של פול מורייה ותזמורתו.

"Après toi" היא בלדה דרמטית שבה הזמרת אומרת לאהובה מה יקרה לה כשהוא יעזוב אותה וילך למישהי אחרת; "אחריך אני אהיה כלום פרט לצל של צלך".

באירוויזיון שובץ השיר במקום ה-17 בסדר ההופעה, אחרי השיר "À la folie ou pas du tout" של סרז' וכריסטין גיזולנד מבלגיה, ולפני השיר "Als het om de liefde gaat" של סנדרה ואנדרס מהולנד. בסיום ההצבעה קיבל השיר 128 נקודות שמיקמו אותו במקום הראשון מתוך 18 השירים.

ויקי לאנדרוס הקליטה גרסה אנגלית של השיר בשם "Come What May" שזכה לתפוצה רחבה ברחבי העולם. בדרום אפריקה הגיע השיר למקום ראשון במצעד. בבריטניה ובאירלנד הגיע השיר למקום השני במצעדים. עוד הקליטה לאנדרוס את השיר באיטלקית ("Dopo Te"), גרמנית ("Dann kamst du"), ספרדית ("Y Despues"), יוונית ("Mono Esi") וביפנית ("Omoide Ni Ikiru").

בשנה שלאחר מכן, באירוויזיון 1973 זכה שוב שיר שייצג את לוקסמבורג, השיר "Tu te reconnaîtras" בביצוע אן-מארי דוד, אשר לאחר מכן בשנת 2005 ביצעה את שיר Après toi בשיר היובל באירוויזיון.

בדומה לשיר "L'amour est bleu", הוקלטו גרסאות כיסוי של השיר "Après toi" בשפות שונות בהן "Jak mám spát" (צ'כית) בביצוע הלנה וונדרקובה, "Keď si sám" (סלובקית) בביצוע אווה קוסטוניובה, "Rakastan saavuthan" (פינית) בביצוע קרולה סטנדרסקולד, "Posle tebe" (סרבית) של לולה נובקוביץ, "Vắng bóng người yêu" (וייטנאמית) בהקלטה של תאן לאן, "Si te vas" (ספרדית) בביצוע פלומה סן בסילו, "Vad än sker" (שוודית) בביצוע אן-לואיז הנסון ו-"След теб" (בולגרית) בביצוע לילי איוואנובה.

את הגרסה האנגלית "Come What May" הקליטה גם הזמרת הפיליפינית פיליטה קוראלס באלבום "Live At The Riveira With Pilita Amado Vol. 2" שיצא לאור ב-1976.

## מיקומי שיא

## קישורים חיצוניים

## הערות שוליים

קטגוריה:שירי 1972
קטגוריה:שירים שזכו באירוויזיון
קטגוריה:שירי אירוויזיון 1972
קטגוריה:שירי לוקסמבורג באירוויזיון
קטגוריה:סינגלים שהגיעו למקום הראשון בשווייץ
גשר שריר הלב

שמאל|ממוזער|250px|גשר שריר הלב
**גשר שריר הלב** (באנגלית: **Myocardial bridge**) הוא מצב המתאר אנומליה אנטומית בגוף האדם, במסגרתה אחד מהעורקים הכליליים האחראיים על הזנת שריר הלב בדם, עובר בין סיבי שריר הלב עצמו, במקום לעבור מעל לסיבי השריר, מה שעלול ליצור לחץ על אותו העורק ולגרום להיצרות שלו.

## פתופיזיולוגיה
במצב תקין, מוצבים העורקים הכליליים מעל ומסביב לשריר הלב, באופן בו הם מזרימים דם אל כלי דם קטנים יותר המזינים את השריר. במצב של גשר שריר הלב, מתפתח שריר הלב מסביב לאחד העורקים הגדולים, באופן בו הוא מקיף את העורק. כשהלב מתכווץ על מנת להזרים דם בזמן הסיסטולה, מייצר שריר הלב לחץ על העורק הכלוא בתוכו ובכך מצר את העורק, מה שעלול לפגוע בזרימת הדם בתוכו. גשר שריר הלב הוא פגם אנטומי מולד, אך עם זאת, אנשים רבים שפגם זה קיים אצלם, צפויים להיות א-סימפטומטיים לחלוטין. הסיבה לכך היא שהדם זורם דרך העורקים הכליליים בעיקר בזמן הדיאסטולה - הרפיית הלב, כך שפעמים רבות אין הלחץ על העורק בזמן הסיסטולה מפריע באופן משמעותי לזרימת הדם בעורקים.

ההסתמנות הקלינית אצל מטופלים הסובלים מגשר שריר הלב היא רחבה, החל ממטופלים א-סימפומטיים במקרים בהם ההיצרות היא קלה, ועד למטופלים שיסבלו מתעוקת לב, מאוטם שריר הלב, מהפרעות קצב חדריות ולעיתים אף מדום לב פתאומי.

גשר שריר הלב מסווג על פי חומרת ההיצרות הנוצרת בעורק הכלילי הרלוונטי. אם יגרום הכיווץ להיצרות של עד 50 אחוזים, מדובר במצב שפיר שלרוב לא צפוי לגרום לסימפטומים. היצרות של מעל ל-70 אחוזים לעומת זאת, כבר תגרום לרוב להופעת כאבים וסימפטומים נוספים.

על פי נתיחות שלאחר המוות, מוערכת שכיחות התופעה באוכלוסייה בכ-5 אחוזים.

## טיפול
טיפול הבחירה במקרים סימפטומטיים של גשר שריר הלב של העורק השמאלי הקדמי היורד (LAD), עשוי לכלול ניתוח לחיתוך חלק משכבת השריר עצמו (מיוטומיה). במקרים מסוימים בהם בנוסף לגשר קיימת גם מחלת כלי דם כלילית, יבוצע לעיתים ניתוח מעקפים במקום או בנוסף לביצוע מיוטומיה. סוג הטיפול המתאים נבחר בהתבסס על הקוטר הבסיסי של העורק בזמן הדיאסטולה, על נוכחותה של מחלת כלי דם כלילית בנוסף לגשר, וכן על גורמי הסיכון הספציפיים בביצוע מיוטומיה למטופל.

## קישורים חיצוניים

*  האיגוד הקרדיולוגי בישראל - מה התחזית של מטופלים עם מהלך עורק כלילי בתוך דופן שריר הלב? 

## ביאורים

## הערות שוליים

קטגוריה:מחלות לב וכלי דם
Fjällräven

**Fjällräven** היא חברה שוודית המתמחה בציוד טיולים - בעיקר בגדים ותיקי גב, המותג המוכר ביותר שלה הוא תיקי Kanken.

החברה נוסדה בשנת 1960 על ידי אקה נורדין (1936–2013). משנת 1983 היא נסחרת בבורסה נורדית (OMX).

מאז שנת 2014, Fjällräven היא חברה בת של חברת Fenix Outdoor International AG הרשומה ב־NasdaqOMX סטוקהולם. הקבוצה כוללת גם את המותגים טיררה, פרימוס, האנווג, ברונטון ורויאל רובינס. מנכ"ל Fenix החל ממרץ 2018 הוא מרטין נורדין, בנו הבכור של אקה נורדין.

## היסטוריה
בגיל 14 אקה נורדין מהעיר מאורנסקולדסוויק (Örnsköldsvik) בצפון שוודיה התאכזב מעיצוב התרמיל הלא נוח שהוא תכנן לצאת איתו לטיול בקיץ 1950 לדיקאנאס, קהילה קטנה בהרי וסטרבוטן
לאחר ביצוע מחקר, הוא למד שמשקל התרמיל צריך להיות גבוה וקרוב לעמוד השדרה של הלובש. בעזרת מכונת התפירה של אמו, יצר תיק מחומר כותנה חזק במרתף של הוריו. הוא הצמיד אותה למסגרת עץ באמצעות רצועות עור ועם עור עגל לרצועות התמיכה. המסגרת מחלקת את המשקל טוב יותר על הגב דבר אשר מגביר את האוורור בינו לבין התיק. בנוסף, הוא יכול היה לשאת משקל כבד יותר.

המצאתו של אורדין תפסה את תשומת ליבם של האנשים הילידים הסמאים, שאחד מהם ביקש מנורדין לבנות לו תרמיל, ואחריו אוהל.

במהלך תקופת שירותו בצבא השוודי הבין שיש מקום בשוק לתיק גב עמיד וקל משקל. ולאחר שחרורו מהצבא בשנת 1960 הקים את Fjällräven, פעל בתחילה ממרתף משפחתו. בשנת 1983 הפכה החברה לציבורית ונרשמה בבורסת סטוקהולם. עד שנת 1996 המכירות הגיעו ל-133 מיליון קרונות שוודיות (20.3 מיליון דולר) מתוכם 71% מיצוא.

הפריצה הגדולה של תיקי kanken בשוודיה התרחשה כאשר התחיל שם דיון נרחב על כאבי גב אצל ילדים. הטענה הייתה שכאבי הגב של הילדים נוצרו בעקבות תיקים עם משקל גדול שהם סחבו בדרך לבית הספר. בעקבות הדיון הזה, התיק של קנקן הצליח לכבוש את השוק השוודי. התיק נתפס כתיק שבנוי בצורה טובה ולכן הוא בריא לגב.

בשנת 2002, בעקבות רכישת יצרנית הבגדים Tierra AB ורשתות השיווק Friluftsbolaget AB ו-Naturkompaniet AB בשנת 2001, שינתה קבוצת Fjällräven את שמה ל-Fenix Outdoor אומנם Fjällräven שמרה על זהות המותג הנפרדת שלה.

בשנת 2012 Fjällräven פתחה את החנות הראשונה שלה בניו יורק.

בשנת 2013 נפטר המייסד אקה נורדין בגיל 77.

ל-Fjällräven נוכחות שוק חזקה במדינות הנורדיות וגם במדינות אחרות באירופה. נכון לשנת 2017 מוצרי Fjällräven זמינים בלמעלה מ-40 מדינות.

בשנים האחרונות, התיק המינימליסטי הפך לאופנתי גם בקרב תלמידי תיכון ואוניברסיטה.

תיקי קנקן נחשבים לנוחים לנשיאה על הגב וככאלו שלא יוצרים כאבי גב. כיוון שהם מצליחים להקל על הגב בגלל החומר שמהם התיקים עשויים שהוא משילוב של ניילון עם כותנה שלתוכו מוחדרת שעווה בטכנולוגיה שהיא פטנט של תיקי קנקן. השילוב של השעווה עם הניילון גורמת לכך שהתיק מצליח לשמור על צורתו המרובעת אף על פי שמכניסים אליו חפצים רבים..

## קישורים חיצוניים

* 

## הערות שוליים

קטגוריה:חברות שוודיות
קטגוריה:חברות אופנה שוודיות
Higher Love

"**Higher Love**" (בעברית: **אהבה גבוהה**) הוא סינגל שהוקלט על ידי הזמר האנגלי סטיב וינווד. השיר יצא לאור ב-20 ביוני 1986, על ידי חברת התקליטים איילנד רקורדס, כסינגל מתוך האלבום, Back in the High Life.

## וידאו קליפ
ב-12 בספטמבר 2012, העלה וינווד לערוץ היוטיוב שלו את הווידאו קליפ המלא של השיר כאשר במקור הקליפ צולם בשנת 1986, אשר זכה למעלה מ-13 מיליון צפיות.

## רשימת השמעה
**סינגל אירופאי / אמריקאי <small>(תקליטור)</small>**
# Higher Love" – 4:14"
# And I Go" – 4:12"

**סינגל אירופאי <small>(תקליטור)</small>**
# Higher Love" (remix) – 7:45"
# Higher Love" (instrumental) – 6:05"
# And I Go" – 4:12"

**סינגל אמריקאי <small>(תקליטור)</small>**
# Higher Love" (edit) – 4:08"
# Higher Love" (LP version) – 5:45"

## גרסת קייגו וויטני יוסטון

"**Higher Love**" (בעברית: **אהבה גבוהה**) הוא סינגל שהוקלט על ידי הזמרת-יוצרת האמריקאית ויטני יוסטון, והופק על ידי התקליטן הנורווגי קייגו. השיר יצא לאור ב-28 ביוני 2019, על ידי חברות התקליטים תקליטי RCA וסוני מיוזיק, כסינגל מתוך האלבום, Golden Hour.

השיר הגיע אל המקום השני במצעד הסינגלים הבריטי, והראשון במצעד השירים שבסקוטלנד.

### רקע וכתיבה
השיר הוא מעין חידוש לשיר "Higher Love" של סטיב וינווד, אך ההפקה שונה באופן מוחלט מן המקור. את קולה של ויטני יוסטון, הקליטו כבר בדצמבר 1989. בדצמבר 2018, השתמש קייגו בהקלטה, תוך שערך והפיק אותה מחדש. לבסוף, יצא השיר תחת שמה של יוסטון ושמו של קייגו.

בסמוך לצאתו, עלה השיר לרשת הזרמת המדיה ספוטיפיי. בסך הכל, צבר השיר ברשת הזרמת המדיה הזו למעלה מ-700 מיליון השמעות.

### וידאו קליפ
טרם יצא הווידאו קליפ המלא של השיר, העלה קייגו לערוץ היוטיוב שלו את האודיו הרשמי שלו, אשר זכה להצלחה רבה כאשר צבר למעלה מ-25 מיליון צפיות. ב-26 באוגוסט 2019, פורסם הקליפ הרשמי של השיר, אשר כולל בתוכו קטעים קצרים מתוך קליפ שירה של יוסטון, "".

נכון לינואר 2020, מונה הצפיות של הקליפ עומד על כ-65 מיליון צפיות. בנוסף לכך, בוים הקליפ על ידי האנה לוקס דייוויס.

### מיקומי שיא

### נתוני מכירות

## גרסאות כיסוי נוספות
* הזמרת האמריקאית, קלי קלרקסון, להקת הא-קפלה, פנטטוניקס והזמרת שילה אי  ביצעו את השיר בפרסי המוזיקה של בילבורד 2020.

## קישורים חיצוניים

## הערות שוליים

קטגוריה:שירי ויטני יוסטון
קטגוריה:שירי קייגו
קטגוריה:שירים שהתפרסמו לאחר מות מבצעיהם
קטגוריה:שירים באנגלית
קטגוריה:וידאו קליפים שבוימו על ידי האנה לוקס דייוויס
קטגוריה:שירים על אושר
קטגוריה:שירים על בדידות
קטגוריה:שירים על דכדוך
קטגוריה:שירי דאנס-פופ
קטגוריה:שירי מוזיקה אלקטרונית
קטגוריה:סינגלים שהגיעו למקום הראשון במצעד הבילבורד הוט 100
קטגוריה:סינגלים שהגיעו למקום הראשון במצעד הסינגלים הסקוטי
קטגוריה:סינגלים שהגיעו למקום הראשון במצעד הסינגלים של RPM
קטגוריה:סינגלים שהגיעו למקום הראשון במצעד 100 סינגלי הפופ של קאש בוקס
קטגוריה:סינגלים שהגיעו למקום הראשון במצעד שירי הדאנס קלאב
קטגוריה:זוכי פרס גראמי לביצוע הפופ הווקאלי הטוב ביותר של גבר
קטגוריה:סינגלים בהוצאת RCA רקורדס
Beg, Steal or Borrow

**Beg, Steal or Borrow** (בעברית: **אתחנן, אגנוב או אשאיל**) היה השיר שייצג את הממלכה המאוחדת בתחרות האירוויזיון של שנת 1972 שביצעה הלהקה האנגלית המשחרים החדשים.

את השיר כתבו והלחינו טוני קול, סטיב וולף וגריים הול. בערב התחרות דייוויד מקיי ניצח על התזמורת.

נושא השיר הוא אהבה למאהב קודם. זוג האוהבים היו צריכים להיות יחד, ואחד מהם "יתחנן, יגנוב או ישאיל" כדי להחזיר את אהבתו של השני.

בתחרות שובץ השיר במקום החמישי, אחרי השיר "Amanece" של חיימה מוריי מספרד ולפני השיר "Småting" בביצוע גרטה קאופלנד ובני בורג מנורווגיה. השיר קיבל 114 נקודות והגיע למקום השני מתוך 18, עם 14 נקודות פחות מהשיר הזוכה, Après toi.

## מצעדים

## קישורים חיצוניים

## הערות שוליים

קטגוריה:שירי הממלכה המאוחדת באירוויזיון
קטגוריה:שירי אירוויזיון 1972
קטגוריה:סינגלים בהוצאת פולידור רקורדס
יחסי אנגולה–מולדובה

**יחסי אנגולה–מולדובה** הם היחסים הדיפלומטיים הרשמיים שבין **[[אנגולה|רפובליקת אנגולה]]** לבין **[[מולדובה|רפובליקת מולדובה]]**.

## היסטוריה
בין רפובליקת אנגולה לרפובליקת מולדובה מתקיימים יחסים דיפלומטיים רשמיים. היחסים שבין שתי המדינות כוננו ב-30 באוקטובר 1994 בניו יורק בטקס מיוחד בו נערכה חתימה על מזכר הבנות מיוחד המאשר באופן רשמי את כינון היחסים הדיפלומטיים בין שתי המדינות.

על פי הלשכה המרכזית לסטטיסטיקה של מולדובה, הייצוא המולדובני לאנגולה בשנת 2018 עמד על 1,747 דולר אמריקאי. לא היה מעבר סחורות בכיוון ההפוך באותה השנה.

## ביקורים דיפלומטיים
### מאנגולה למולדובה
* שגריר אנגולה במולדובה – 2004, 2007

## נציגויות דיפלומטיות
* אנגולה אינה מיוצגת במולדובה, הן בדרג השגרירות והן בדרג הקונסולרי. אנגולה האמינה את שגרירותה שבמוסקבה, בירת רוסיה הסמוכה, על מולדובה.
* מולדובה אינה מיוצגת באנגולה, הן בדרג השגרירות והן בדרג הקונסולרי.

## קישורים חיצוניים
* Republica Angola, אתר משרד החוץ של מולדובה

קטגוריה:ערכים ללא קטגוריות פיזיות - יחסי חוץ
צדוק הבשי

הרב **צדוק (שמעון) הֶבֶשִי** (במקור **הנדלר**, בהונגרית: **Hevesi Simon**; אסוד, 22 במרץ 1868 –  בודפשט, 1 בפברואר 1943) היה תאולוג ופילוסוף יהודי-הונגרי, רב, פרופסור באוניברסיטה. הוא אביו של הרב פרנץ הבשי.

## ביוגרפיה
צדוק הבשי נולד באסוד, אחד מחמשת ילדיהם של הרב אברהם מרדכי (מרק) הנדלר, אב"ד העיר, ורעייתו יוליאנה רוזנברג. הבשי סיים את לימודיו בכיתות העליונות של התיכון כבר בבית מדרש לרבנים בבודפשט. הוא הוסמך כדוקטור בשנת 1892 וכרב בשנת 1894. נשא לאישה את יאנקה ברודי מאורדיאה ונולדו להם 4 בנים ובת. משנת 1894 עד 1897 היה רבה של קושיצה, בין 1897 ל־1905 של לוגוז'. בשנת 1905 נבחר לרבה של הקהילה היהודית של פֶּשט. הוא הפך למורה וחבר דירקטוריון במכון הארצי להכשרת רבנים, עם הזמן ליו"ר התאחדות הרבנים הלאומית, למייסד אומיקה - ההתאחדות הלאומית היהודית-הונגרית לחינוך, לעורך משותף של המגזין סקירה יהודית-הונגרית, של הצופה, לעורך משותף של "יבנה" – המגזין ההומילטי, ולחבר מועצת האגודה הספרותית יהודית-הונגרית (IMIT). הבשי היה דמות מובילה בחיי החברה והתרבות היהודית-הונגרית. הוא הקים כאמור את אומיקה, מה שהפך תחת הנהגתו לאחד ממוסדות התרבות החשובים ביותר של יהדות הונגריה. הוא השתתף באופן פעיל גם בפעילותו של מִיקֵפֶה. בשנת 1927 הנהגת הקהילה רצתה למנות אותו כנציגה לבית העליון של הפרלמנט ההונגרי, אך האלקטורים בחרו בעמנואל לעף, רבה הראשי של העיר סגד. לימים זכה הבשי על עבודתו יוצאת הדופן בחיי הדת למינוי הרב הראשי של הקהילה היהודית של פשט.

## כתביו
מאמריו המדעיים ואלה שנכתבו לקראת החגים ומחקרי הפילוסופיה הדתית שלו התפרסמו בחלקם בהונגרית ובחלקם בעברית. כתביו על בעיית ספר איוב, על קאנט ועל מדריך הרמב"ם הם בין יצירות הספרות הפילוסופית החשובות. עבודותיו העיקריות:
* שיר השירים (1892)
* בעיית ספר איוב (1905)
* אתיקה בתלמוד (עם יהודה אריה בלוי ומאיר צבי וייס 1920)
* עמנואל קאנט (1925)
* הערות על מורה נבוכים (1928)

## לקריאה נוספת
* צדוק הבשי באנציקלופדיה יודאיקה.
* הודעה על מותו בניו יורק טיימס ב-4 במרץ 1943.
* לקסיקון יהודי הונגרי Magyar zsidó lexikon. Szerk. Ujvári Péter. Budapest: Magyar Zsidó Lexikon. 1929. 
* לקסיקון הונגרי לקורות חיים Magyar életrajzi lexikon I–IV. Főszerk. Kenyeres Ágnes. Budapest: Akadémiai. 1967–1994.

## קישורים חיצוניים
* 

## הערות שוליים

קטגוריה:חוקרי תלמוד
קטגוריה:חוקרי מקרא
קטגוריה:רבנים הונגרים
קטגוריה:רבנים נאולוגים
קטגוריה:בוגרי בית המדרש לרבנים בבודפשט
קטגוריה:סגל בית המדרש לרבנים בבודפשט
קטגוריה:קושיצה: רבנים
קטגוריה:אסוד (יישוב): אישים
קטגוריה:בוגרי אוניברסיטת אטווש לוראנד בודפשט
קטגוריה:הונגרים שנולדו ב-1869
קטגוריה:הונגרים שנפטרו ב-1943
דובי דווידוב

**דובי דווידוב** (באנגלית: **The Berenstain Bears**, "דובי ברנשטיין") היא סדרת הנפשה קומית אוסטרלית-אמריקאית, המבוססת על סדרת הספרים "דובי ברנשטיין" מאת סטאן ויאן ברנשטיין, אשר בוימה על ידי באז פוטמקין והופקה על ידי Endemol Australia.

הסדרה שודרה לראשונה בארצות הברית בדיבוב אנגלי בערוץ CBS, החל מ-14 בספטמבר 1985 עד 7 במרץ 1987. בישראל הסדרה שודרה בדיבוב לעברית בערוץ הילדים בשנת 1997, עשור לאחר סיום הסדרה בשידור המקורי. לסדרה הופקו שתי עונות ו-52 פרקים באורך 11 דקות.

בשנת 2003 הופקה הסדרה "משפחת דובינשטיין", אשר משמשת כעיבוד נוסף לסדרת הספרים.

## תקציר העלילה
הסדרה עוקבת אחר משפחת דובים שמתנהגת כמו בני אדם. המשפחה מתגוררת בעץ, וכוללת אבא, אמא, אח ואחות. בכל פרק בסדרה הדובים עוברים הרפתקאות ולומדים דברים חדשים. חלק מהפרקים מבוססים על ספרים מתוך סדרת הספרים "דובי ברנשטיין", וחלק בעלי עלילה מקורית.

## דמויות ומדבבים

בנוסף דיבבו בדיבוב האנגלי ג'וש רודין ומריסה מנדנהול.

## שידור

## הפקה
לאחר שהפיקו עם ג'ו קטס בין השנים 1979–1983 חמישה סרטי טלוויזיה מונפשים שמבוססים על סדרת הספרים "דובי ברנשטיין", סטאן ויאן ברנשטיין החליטו להפיק את סדרת הטלוויזיה. המדבבים בדיבוב המקורי של הסרטים לא חזרו לדבב בסדרת הטלוויזיה, ובשונה מהסרטים הדמויות לא דיברו בחרוזים.

## מועמדויות

## ראו גם
* משפחת דובינשטיין

## קישורים חיצוניים
* 

* 

קטגוריה:סדרות טלוויזיה אוסטרליות לילדים 
קטגוריה:סדרות טלוויזיה אמריקאיות לילדים
קטגוריה:סדרות הנפשה אוסטרליות
קטגוריה:סדרות הנפשה אמריקאיות
קטגוריה:סדרות קומדיה אמריקאיות
קטגוריה:סדרות טלוויזיה המבוססות על ספרים
קטגוריה:ערוץ הילדים: תוכניות רכש
קטגוריה:סדרות טלוויזיה אמריקאיות שעלו לשידור בשנת 1985
קטגוריה:CBS: תוכניות וסדרות
קטגוריה:דוביים בתרבות
שלמה בוזגלו

**שלמה בוזגלו** (1885–1941) היה מחנך ואיש ציבור ומראשי התאחדות הספרדים בארץ ישראל.

## קורות חיים

שלמה בוזגלו נולד בחיפה. התחנך בבית ספר כל ישראל חברים ולאחר מכן יצא ללימודים גבוהים בצרפת ולמד בבית המדרש למורים של חברת כי"ח. בסיום לימודיו היה מורה בבתי הספר של הרשת בדמשק, חלב וחיפה.

היה פעיל ציבור אל מול השלטונות הע'ותמאניים ונהג להיפגש עם מושלי חיפה ועכו ועם משרדי ההנהגה בביירות על מנת להקל את הגזרות השונות שהוטלו על תושבי הארץ. בתקופה מאוחרת יותר, השפעתו בקרב השלטונות אפשרה רכישת הקרקעות עליהן הוקמה מרחביה. ב-1912 נכח בוזגלו בהפגנה שהתקיימה בחיפה נגד כיבוש כרתים ובמהלכה נישאו נאומים כנגד ארץ ישראל, נגדם התקומם. הוא עמד בפני מאסר אך ניצל הודות למעמדו כנתין בריטי.

בתקופת מלחמת העולם הראשונה, בין היתר בשל נתינותו הבריטית, עבר למצרים. הוא היה מנהל בית הספר העברי בקהיר. שם השתתף בהקמת תנועת מכבי המקומית ופעל למען חינוך לציונות ולהכרה לאומית עברית. מאמציו בקרב נציגי הממשל הצרפתי הביאו להכרה בשפה העברית כשפה רשמית עבור בחינות הבגרות הממשלתיות.

במצרים עבר לעסוק במסחר והיה פקיד בחברת רסל. עם מות אביו, חזר לארץ להסדיר את עסקי המשפחה. בוזגלו עבד כמורה לצרפתית וערבית בגימנסיה הרצליה ובטכניון ולאחר מכן היה פקיד ראשי בבית המסחר של שמואל יוסף פבזנר, פקיד בבנק עותומן וסגן מנהל סניף בנק הולנד בחיפה. בנוסף היה סגן נשיא לשכת המסחר בחיפה.

עם שובו לארץ החל לעסוק בארגון העדה הספרדית והיה ממקימי ומזכיר ועד העדה של היהודים הספרדים בחיפה. מטעם מפלגת הסתדרות הספרדים נבחר לאספת הנבחרים הראשונה והיה ממלא מקום בוועד הלאומי. ב-1923 היה ממייסדי ההתאחדות העולמית של היהודים הספרדים. כן היה מראשוני העוסקים בהכנת חוקה ל"כנסת ישראל".

בוזגלו היה נשיא לשכת "אליהו הנביא" מס' 16 בחיפה תחת חסותה הלשכה הגדולה למדינת ישראל של הבונים החופשיים. זמן קצר לאחר שנשא נאום באספת חברים, נפטר משבץ.

מאמריו פורסמו בעיתונים שונים בעברית, בערבית, בצרפתית ובאיטלקית.

היה נשוי לווירג'יניה לבית נהון, מנהלת בית הספר כי"ח לבנות בחיפה ולהם ארבעה ילדים.

## הערות שוליים

קטגוריה:אנשי ועד העדה הספרדית בישראל
קטגוריה:חברי אספת הנבחרים הראשונה
קטגוריה:מורים יהודים עד אמצע המאה ה-20
קטגוריה:בוגרי בית הספר אליאנס (חיפה)
קטגוריה:מנהלי בתי ספר של כי"ח
קטגוריה:אנשי חינוך שוחרי השפה העברית ביישוב
קטגוריה:אנשי חינוך יהודים סורים
קטגוריה:אנשי חינוך יהודים מצרים
קטגוריה:גואלי אדמות בארץ ישראל
קטגוריה:פעילים ציונים במצרים
קטגוריה:תנועת מכבי
קטגוריה:חברי הבונים החופשיים בארץ ישראל
קטגוריה:סגל הטכניון - מכון טכנולוגי לישראל
קטגוריה:סגל גימנסיה הרצליה
קטגוריה:בנקאים ביישוב
קטגוריה:חיפה: אישים
קטגוריה:אנשי היישוב ילידי הארץ
קטגוריה:אישים הקבורים בבית הקברות חוף הכרמל
קטגוריה:ארץ-ישראלים שנולדו ב-1885
קטגוריה:ארץ-ישראלים שנפטרו ב-1941
יאקובלב יאק-130

**יאקובלב יאק-130** (קוד דיווח נאט"ו: **Mitten**) הוא מטוס אימון ותקיפה קל סילוני דו-מנועי מתקדם המשמש כמטוס האימון העיקרי של טייסי הקרב בחיל האוויר הרוסי. המטוס פותח בתחילת דרכו בשותפות עם חברת אלניה איירמאקי.

## היסטוריה
פיתוח המטוס החל בשנת 1991 עקב דרישה של הממשל הסובייטי למטוס אימון סילוני המיועד להחליף את מטוסי ה-L-29 דלפין וה-L-39 אלבטרוס. חמישה משרדי תכנון הגישו הצעות, מתוכם יאקובלב ומיג נבחרו להמשיך. אולם, התפרקותה של ברית המועצות השאירה את התוכנית ללא מימון, ולכן שתי החברות חיפשו שותפים באירופה. בשנת 1993 חתמה יאקובלב יחד עם חברת אלניה איירמאקי האיטלקית על הסכם פיתוח משותף של המטוס בשם Yak/AEM-130. טקס החשיפה התקיים ביוני 1995 והמטוס המריא לטיסת הבכורה שלו ב-25 באפריל 1996. בשנת 2000 חילוקי דעות בין החברות הובילו לפירוק השותפות. אלניה איירמאקי רכשה תמורת 77 מיליון דולר את תוכניות המטוס, שעיצובו האווירודינמי בוצע על ידי יאקובלב, והמשיכה בפיתוח הגרסה העצמאית שלה, ה-M-346 מאסטר. ב-10 באפריל 2002 הוכרז כי "יאק-130" יהפוך למטוס האימון העיקרי של חיל האוויר הרוסי. החלטה זו התבססה בין היתר על יכולתו לשמש כמטוס תקיפה קל. 

ב-4 במרץ 2026, במהלך מבצע "שאגת הארי", מטוס F-35I של חיל האוויר הישראלי הפיל לראשונה "יאק-130". זו גם הייתה הפלה עולמית הראשונה של מטוס קרב על ידי F-35.

## מתפעלים
 **[[אלג'יריה]]**
* חיל האוויר האלג'יראי - 16 מטוסים בשירות.

 **[[בנגלדש]]**
* חיל האוויר הבנגלדשי - סופקו 16 מטוסים, 3 נאבדו.

 **[[בלארוס]]**
* חיל האוויר של בלארוס - 11 מטוסים בשירות, 1 אבד.

 **[[לאוס]]**
* חיל האוויר של צבא השחרור העממי של לאוס - 10 מטוסים מוזמנים, 4 בשירות.

 **[[מיאנמר]]**
* חיל האוויר המיאנמרי - 20 מטוסים בשירות.

 **[[רוסיה]]**
* חיל האוויר הרוסי - 112 מטוסים בשירות מתוך 200 מוזמנים.

 **[[סוריה]]**
* חיל האוויר הסורי - 36 מטוסים הוזמנו אבל אספקתם הוקפאה עקב מלחמת האזרחים הסורית.

 **[[וייטנאם]]**
* חיל האוויר הווייטנאמי - 12 מטוסים בשירות נכון ל-2023.

 **[[איראן]]**
* חיל האוויר האיראני - מטוס אחד בשירות נכון ל-2026, לאחר שמטוס אחד הופל על ידי חיל האוויר הישראלי, במהלך מבצע שאגת הארי.

## ראו גם
* M-346 מאסטר
* בואינג-סאאב T-7
*KAI T-50 גולדן איגל
* הונגדו L-15

## קישורים חיצוניים

* תיאור המטוס 
* תיאור המטוס 

## הערות שוליים

קטגוריה:מטוסי אימון
יחסי לוקסמבורג–שווייץ

**יחסי לוקסמבורג–שווייץ** הם היחסים הדיפלומטיים הרשמיים שבין **[[לוקסמבורג|הדוכסות הגדולה של לוקסמבורג]]** לבין **[[שווייץ|הקונפדרציה השווייצרית]]**.

## היסטוריה
### המאה הארבע עשרה עד המאה העשרים (1300–1999)
בשנת 1309 העניק אנרי השביעי, רוזן לוקסמבורג, מעמד מיוחד לשלושת הקנטונים המיוערים: אורי, שוויץ ואובוולדן. ב-1843 נקשרה לוקסמבורג כלכלית לשווייץ כאשר הצטרפה לאיחוד המכסים הגרמני, בו הייתה שווייץ חברה.

בשנת 1929 חתמה שווייץ על אמנה כלכלית עם האיחוד הכלכלי של בלגיה-לוקסמבורג. האיחוד הוקם על ידי בלגיה ולוקסמבורג בשנת 1921. קודם לכן, בנובמבר 1917, כוננו יחסיה הדיפלומטיים הרשמיים של שווייץ עם לוקסמבורג. שווייץ האמינה את שגרירותה בבריסל, בירת בלגיה, על לוקסמבורג עד פתיחת שגרירות במדינה ב-1970.

בשנת 1947 הגיעה שארלוט, הדוכסית הגדולה של לוקסמבורג, לביקור דיפלומטי רם דרג ראשון מסוגו בשווייץ. בשנת 1989 הגיע רנה פלבר, בזמנו שר החוץ של שווייץ לביקור בלוקסמבורג. מאז היחסים בין שתי המדינות הם יחסים חמים ברמת הפוליטיקאים רמי הדרג.

### המאה העשרים ואחת (2000–הווה)
בנובמבר 2017 נחגג בנציגות השווייצרית בלוקסמבורג ובנציגות הלוקסמבורגית בשווייץ יום המאה שנים ליחסים הדיפלומטיים הרשמיים. על פי הלשכה השווייצרית המרכזית לסטטיסטיקה, בסוף אותה השנה חיו בלוקסמבורג 1,226 שווייצרים. ההבדלים התרבותיים בין שתי המדינות הם הבדלים קטנים, שכן, בשתי המדינות מדוברות השפות גרמנית וצרפתית ובשתי המדינות תנאים גאוגרפיים דומים.

במאה העשרים ואחת מתקיימים חילופי סטודנטים רחבים בין שתי המדינות. בין היתר באמצעות התוכנית הממשלתית של הענקת מלגות לתלמידים זרים. הסחר בין שתי המדינות רחב מאוד, ועומד על שווי של מיליארדי פרנקים שווייצרים מדי שנה.

## נציגויות דיפלומטיות
* לוקסמבורג מיוצגת בשווייץ בדרג השגרירות באמצעות שגרירות רשמית שהיא מחזיקה בברן, בירת המדינה. לוקסמבורג מיוצגת בשווייץ גם בדרג הקונסולרי באמצעות שלוש קונסוליות שהיא מחזיקה בערים: בזל, ציריך, וז'נבה.
* שווייץ מיוצגת בלוקסמבורג בדרג השגרירות באמצעות שגרירות רשמית שהיא מחזיקה בלוקסמבורג העיר, בירת המדינה.


Embassy of Luxembourg in Bern.JPG|חזות מבנה השגרירות הלוקסמבורגית בברן, בירת שווייץ
Embassy of Switzerland in Luxembourg-City (Luxembourg).jpg|חזות מבנה השגרירות השווייצרית בלוקסמבורג העיר, בירת לוקסמבורג


## קישורים חיצוניים

* Bilateral relations Switzerland–Luxembourg, אתר משרד החוץ של שווייץ

## הערות שוליים

קטגוריה:ערכים ללא קטגוריות פיזיות - יחסי חוץ
Let Me Be the One

**Let Me Be the One** (בעברית: **תני לי להיות האחד**) היה השיר שייצג את הממלכה המאוחדת בתחרות האירוויזיון של שנת 1975. את השיר כתב פול קרטיס והוא בוצע על ידי להקת הצלליות.

בערב התחרות שובץ השיר תשיעי בסדר ההופעה, אחרי "Dan ljubezni" של להקת Pepel in Kri מיוגוסלביה, ולפני השיר "Singing this song" של רנטו ממלטה. לשיר הוענקו 138 נקודות שמיקמו אותו במקום השני מתוך 19, עם 14 נקודות פחות מהשיר הזוכה, Ding-a-dong.

## מיקומי שיא

## משתתפים (הקלטת אולפן)
* האנק מרווין – גיטרה וזמרה
* ברוס ולץ' – גיטרה וקולות מובילים
* בריאן בנט – תופים
* ג'ון פרר – פסנתר וזמרה
* אלן טרני – גיטרה בס
* ג'ון פידי – עיבוד כלי מיתר

## משתתפים (הופעה חיה)
* האנק מרווין – גיטרה וזמרה
* ברוס ולץ' – גיטרה וקולות מובילים
* בריאן בנט – תופים
* ג'ון פרר – גיטרה וזמרה
* אלן טרני – פסנתר

## קישורים חיצוניים

## הערות שוליים

קטגוריה:שירי אירוויזיון 1975
קטגוריה:שירי הממלכה המאוחדת באירוויזיון
קטגוריה:סינגלים בהוצאת EMI רקורדס
קורה אקסנס

**קורה אקסנס** (בנורווגית: **Kaare Aksnes**; נולד ב-25 במרץ 1938) הוא פיזיקאי נורווגי-אמריקאי. אחיו הוא הכימאי גונאר אקסנס.

## קריירה
קורה אקסנס סיים את לימודי בית הספר בשנת 1956 וקיבל תואר אקדמי לאחר לימודים באוניברסיטת ברגן ואוניברסיטת אוסלו בשנת 1963. בשנים 1964–1965 הוא עבד במצפה כוכבים. לאחר מכך הוא עבר לארצות הברית וסיים דוקטורט באוניברסיטת ייל בשנת 1969. עבודת הדוקטורט שלו עסקה בהתוויית שיטה לחישוב מסלול חללית ותוצאותיה מנוצלות ב-NASA. על עבודה זו הוא זכה במדליית מ-NASA. כמו כן, בסוף שנות ה-70 של המאה ה-20, אסטרואיד נקרא על שמו.

אקסנס עבד מספר שנים במכון לאסטרופיזיקה בקיימברידג' בשנת 1978 חזר לנורווגיה. בשנים 1978–1988 הוא עבד עבור מערכת הביטחון הנורווגית. בשנת 1988 הוא התמנה לפרופסור באוניברסיטת אוסלו.

בשנת 1991 הוא נבחר לאקדמיה למדעים הנורווגית. בשנת 1990 הוא התמנה ליושב ראש של ועדת השמות של האיגוד האסטרונומי הבינלאומי וכיהן בתפקיד זה עד לשנת 2006.

בשנת 2006 הוענקה לו מדליית המלך על פעילות מדעית רבת שנים.

## קישורים חיצוניים
* קורות חיים

קטגוריה:אסטרופיזיקאים
קטגוריה:מדענים נורווגים
קטגוריה:בעלי תואר דוקטור מאוניברסיטת ייל
קטגוריה:סגל אוניברסיטת הרווארד
קטגוריה:אמריקאים שנולדו ב-1938
Non ho l'età

"****" (בעברית: "**צעירה מדי לאהבה**") היה השיר הזוכה בתחרות האירוויזיון של שנת 1964, שנערכה בקופנהגן. את השיר ביצעה הזמרת ג'יליולה צ'ינקווטי, שייצגה את איטליה. כמו בכל השנים הקודמות, השיר שייצג את איטליה באירוויזיון היה השיר שזכה בפסטיבל סן רמו באותה שנה. צ'ינקווטי הייתה בת 16, והייתה אז הזוכה הצעירה ביותר בתולדות האירוויזיון עד לאירוויזיון 1986, שבה זכתה הזמרת הבלגית סנדרה קים עם השיר "J'aime la vie". קים הצהירה אז שהיא בת 15, אבל לבסוף התברר שהייתה רק בת 13.

בערב התחרות שובץ השיר במקום ה-12 אחרי השיר "Oração" של אנטוניו קלוואריו מפורטוגל, ולפני השיר "Život je sklopio krug" של סאבהודין קורט מיוגוסלביה. לשיר הוענקו 49 נקודות, שזיכו אותו במקום הראשון מתוך 16.

השיר "Non ho l'età" של צ'ינקווטי זכה להצלחה רבה באיטליה ובשאר מדינות אירופה, וכן במדינות נוספות ברחבי העולם. היא הקליטה גרסאות של השיר באנגלית ("This is My Prayer"), ספרדית ("No Tengo Edad"), צרפתית ("Je suis à toi"), גרמנית ("Luna nel blu") ויפנית ("Yumemiru Omoi"). מאז בוצע השיר על ידי אמנים רבים, בהם, הזמרת האיסלנדית אלי וילהלמס בשם "Heyr mína bæn". הזמרת הבולגרייה לילי איוואנובה, והזמרת רבקה פאן מהונג קונג, שהקליטה גרסת כיסוי של השיר ב-1964. עוד הקליטו גרסאות כיסוי וייסלבה דרויצקה (Wiesława Drojecka) מבלארוס בשפה הפולנית ("Nie wolno mi"), אנלי סארי בפינית ("Liian nuori rakkauteen"), וסנדרה רימר בהולנדית ("Als jij maar wacht").

בשנה שלאחר מכן, באירוויזיון 1965, זכתה הזמרת פראנס גל, שייצגה את לוקסמבורג עם השיר "Poupée de cire, poupée de son", והנציג של איטליה באירוויזיון היה הזמר בובי סולו ששר את "Se piangi, se ridi".

צ'ינקווטי חזרה להופיע באירוויזיון 1974 עם השיר "Sì", אז סיימה במקום השני אחרי "Waterloo" של להקת אבבא. היא הנחתה את אירוויזיון 1991, שנערך ברומא, לצדו של טוטו קוטוניו.

## מיקומי שיא

## קישורים חיצוניים

* אחרי יותר משישים שנה: ההופעה המנצחת של אירוויזיון 1964 זמינה לצפייה לראשונה, באתר יורומיקס, 27 במרץ 2026

## הערות שוליים

קטגוריה:שירי אירוויזיון 1964
קטגוריה:שירי איטליה באירוויזיון
קטגוריה:שירי פסטיבל סן רמו 1964
קטגוריה:שירים שזכו באירוויזיון
קטגוריה:סינגלים שהגיעו למקום הראשון באיטליה
קטגוריה:סינגלים שהגיעו למקום הראשון בצרפת
ניקולו בארלה

**ניקולו בארלה** (באיטלקית: **Nicolò Barella**; נולד ב-7 בפברואר 1997) הוא כדורגלן איטלקי המשחק בעמדת הקשר באינטר מהסרייה א' ובנבחרת איטליה.

## קריירת מועדונים
### קליארי
בארלה נולד בעיר קליארי וגדל במחלקת הנוער של קליארי, הקבוצה המזוהה עם העיר. את הופעת הבכורה שלו בסרייה א' ערך ב-4 במאי 2015 בניצחון הבית 0–4 על פארמה, כשנכנס כמחליף של דייגו פריאס בדקה ה-68.

בינואר 2016 הושאל הושאל לקבוצת קומו מהסרייה ב', שם שיחק בהרכב הפותח באופן קבוע בשארית העונה.

ב-17 בספטמבר 2017 הבקיע בארלה את השער הראשון בקריירה הבוגרת שלו, בניצחון הבית 0–2 על ספאל במסגרת הליגה.

### אינטר
ב-12 ביולי 2019 הצטרף בארלה לאינטר בהשאלה לעונה אחת עם חובת רכישה בתום העונה לחוזה לארבע עונות. ב-26 באוגוסט, הוא ערך את הופעת הבכורה שלו במדי הקבוצה בניצחון הבית 0–4 על העולה החדשה, לצ'ה, כשנכנס כמחליף של מתיאס וסינו בדקה ה-66. ב-17 בספטמבר, הוא ערך את הופעת הבכורה שלו בליגת האלופות, כשנכנס כמחליף של מרצלו ברוזוביץ' בדקה ה-71 ואף עזר לקבוצתו לחלץ תיקו ביתי 1–1 נגד סלביה פראג, כשכבש את שער השוויון בתוספת הזמן.

## קריירה בין-לאומית
באוקטובר 2017 זומן בארלה לראשונה לנבחרת הבוגרת על ידי המאמן באותה התקופה, ג'יאן פיירו ונטורה, לצמד משחקי הנבחרת נגד נבחרת מקדוניה ונבחרת אלבניה, במסגרת מוקדמות מונדיאל 2018.

ב-10 באוקטובר 2018 ערך את הופעת הבכורה שלו במדים הלאומיים בתיקו אחת נגד נבחרת אוקראינה במסגרת משחק ידידות. ב-23 במרץ 2019, בארלה כבש את שערו הראשון במדי הנבחרת בניצחון הבית 0–2 על נבחרת פינלנד, במסגרת מוקדמות יורו 2020. נכלל בסגל נבחרת איטליה ליורו 2024.

## תארים
#### נבחרת איטליה
* אליפות אירופה: יורו 2020

; אינטר מילאנו
* אליפות: 2020/2021  2023/2024

## קישורים חיצוניים

* פרופיל, באתר הרשמי של אינטר מילאנו

## הערות שוליים

קטגוריה:קשרי כדורגל איטלקים
קטגוריה:כדורגלני נבחרת איטליה
קטגוריה:כדורגלנים איטלקים
קטגוריה:כדורגלני קליארי
קטגוריה:כדורגלני קומו
קטגוריה:כדורגלני אינטר מילאנו
קטגוריה:כדורגלני יורו 2020
קטגוריה:כדורגלני יורו 2024
קטגוריה:איטלקים שנולדו ב-1997
הנרי סלבי הלה-שו

**הנרי סלבי הלה-שו** (באנגלית: **Henry Selby Hele-Shaw**; 29 ביולי 1854 – 30 בינואר 1941) היה ממציא בריטי, שתרם לפיתוח התעופה ועסק בחקר מכניקת הזורמים.

## ביוגרפיה
הנרי סלבי הלה-שו נולד בעיירה בילריקי באסקס למשפחת משפטן. בגיל 17 הוא התחיל לעבוד במפעל בבריסטול. במקביל לעבודה הוא התחיל ללמוד הנדסה. הצטיינותו בלימודים וקבלת מלגות אפשרו לו לסיים את הלימודים בשנת 1876.

לאחר סיום הלימודים התחיל הלה-שו ללמד מתמטיקה במוסד בו למד וכעבור שנתיים התמנה לפרופסור להנדסה ראשון באוניברסיטת בריסטול. בשנת 1885 הוא התמנה לפרופסור להנדסה באוניברסיטת ליברפול. בשנת 1899 הוא התקבל לחברה המלכותית.

בשנים 1904–1905 שהה הלה-שו בדרום אפריקה ועסק בקידום לימודי הנדסה במושבה. לאחר ששב לבריטניה, הלה-שו לא חזר ללמד. הוא התיישב בלונדון ועסק בתחום ייעוץ הנדסי.

בשנת 1898 פרסם הלה-שו עבודה בתחום מכניקת הזורמים על תוצאות החקר של זרימת הלה-שו שנקראה על שמו. בשנת 1924 הוא קיבל פטנט לסוג מיוחד של מדחף. למדחף זה היה תפקיד חשוב להצלחת מטוסי חיל האוויר המלכותי במהלך מלחמת העולם השנייה.

בשנת 1922 הוא היה הנשיא של איגוד מהנדסי מכונות בריטים. באותה תקופה הוא קידם שיטת למתן רישיונות למהנדסי מכונות בבריטניה.

## קישורים חיצוניים

* קורות חיים

קטגוריה:ממציאים בריטים
קטגוריה:מהנדסים בריטים
קטגוריה:עמיתי החברה המלכותית
קטגוריה:בריטים שנולדו ב-1854
קטגוריה:בריטים שנפטרו ב-1941
שראפודין לוטפילאייב

**שראפודין לוטפילאייב** (באוזבקית: **Sharofiddin Lutfullayev**; נולד ב-9 בספטמבר 1990) הוא ג'ודוקא אוזבקי אשר מתחרה בקטגוריית המשקל עד 60 ק"ג, סגן אלוף העולם (2019).

## הישגים
באוקטובר 2013, לוטפילאייב זכה במדליה הראשונה שלו בתחרות מהסבב העולמי כאשר זכה במדליית הזהב בגראנד פרי טשקנט שבמדינת הולדתו. בשנת 2015 הוא זכה במדליית ארד באליפות אסיה שנערכה בכווית סיטי ובאותה השנה הספיק גם לזכות במדליית ארד בגראנד סלאם פריז היוקרתי. בשנת 2017 לוטפילאייב זכה במדליית כסף בגראנד סלאם פריז ובמדליית ארד מטורניר המאסטרס השנתי.

באליפות העולם 2019 שנערכה בטוקיו, זכה לוטפילאייב במדליית הכסף בקטגוריית המשקל עד 60 ק"ג. מתוך 6 קרבות, הוא ניצח 5, כולם באיפון. ברבע הגמר הוא ניצח את נאוהיסה טקאטו היפני לאחר תרגיל אוצ'י-מטה מוצלח, ובחצי הגמר הוא גבר על גוסמן קירגיזבאייב הקזחי שוב לאחר תרגיל אוצ'י-מטה תוך דקה ו-38 שניות. בגמר לוטפילאייב התמודד מול לוחום צ'חווימיאני הגיאורגי והפסיד באיפון.

באולימפיאדת טוקיו 2020, לוטפילאייב הודח בסיבוב השני לאחר קרב אחד כאשר הפסיד בווזארי לארטם לסיוק האוקראיני בתוך זמן ניקוד זהב.

## זכיות בתחרויות מהסבב העולמי

## קישורים חיצוניים

* שראפודין לוטפילאייב באתר JudoInside

## הערות שוליים

קטגוריה:ספורטאים אוזבקים
קטגוריה:ג'ודוקא באולימפיאדת טוקיו (2020)
קטגוריה:ילידי 1990
7 (מיני-אלבום)

***7*** הוא מיני-אלבום הבכורה של הראפר והזמר האמריקאי ליל נאז X. המיני-אלבום יצא לאור ב-21 ביוני 2019 על ידי חברת התקליטים האמריקאית קולומביה רקורדס. המיני-אלבום נתמך על ידי הסינגלים "Old Town Road", הרמיקס של השיר ו-"Panini". האלבום כולל הופעות אורח של בילי ריי סיירוס, טראוויס בארקר, ראיין טדר וקארדי בי.

## רשימת רצועות

## מיקומי שיא

## קישורים חיצוניים

קטגוריה:מיני-אלבומי בכורה מ-2019
קטגוריה:מיני-אלבומים באנגלית
קטגוריה:אלבומים שהופקו על ידי בוי-1דה
קטגוריה:אלבומים שהופקו על ידי ראיין טדר
קטגוריה:אלבומי היפ הופ
קטגוריה:אלבומי קאנטרי
קטגוריה:אלבומים שהגיעו למקום הראשון במצעד האלבומים הקנדי
קטגוריה:יצירות זוכות פרס התקשורת של הליגה ההומו-לסבית נגד השמצה
קטגוריה:מיני-אלבומי חברת קולומביה רקורדס